હિંમતનગર ટાઉન હોલના રિનોવેશન કામના બિલના નાણાં ચૂકવવા માટે લાંચ લેતા નગરપાલિકાના બે ટોચના અધિકારી પકડાયા છે. અમદાવાદ ACBએ એકસાથે ટ્રેપ ગોઠવીને હિંમતનગર નગરપાલિકાના ચીફ ઓફિસર આશિષ દરજીને Rs ૨.૪૬ લાખની અને એન્જિનિયર જીજ્ઞેશ ગોરને ૧.૨૩ લાખની લાંચ લેતા અમદાવાદમાં પકડી પાડ્યા હતા. નિરમા યુનિવર્સિટીના દરવાજા એસ.જી. હાઈવે ઉપર કારમાં લાંચ લેતા પકડાયેલા આશિષ દરજીના ચાંદલોડિયાની શ્રીજી રેસીડન્સીના ઘરે અને થલતેજના સ્વીકાર ટેનામેન્ટમાં લાંચ લેતા પકડાયેલા એન્જિનિયર જીજ્ઞેશ ગોરના ઘાટલોડિયા સ્થિત ઘરે ACBની ટીમે રાતે સર્ચ કામગીરી હાથ ધરી છે..